**Uzsa Község Önkormányzata Képviselő-testületének 11/2023. (X. 31.) önkormányzati rendelete**

**a szervezeti és működési szabályzatáról szóló 5/2022. (VIII.18.) önkormányzati rendelet módosításáról**

Uzsa Község Önkormányzat Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés d) pontjában, valamint a Magyarország helyi önkormányzatairól szóló 2011. évi CLXXXIX. törvény 53. § (1) bekezdésében meghatározott feladatkörében eljárva a következőket rendeli el:

**1. §**

Az Uzsa Község Önkormányzata Szervezeti és Működési Szabályzatáról szóló 5/2022. (VIII. 18.) önkormányzati rendelet 1. melléklete helyébe az 1. melléklet lép.

**2. §**

Hatályát veszti az Uzsa Község Önkormányzata Szervezeti és Működési Szabályzatáról szóló 5/2022. (VIII. 18.) önkormányzati rendelet 52. § (5) bekezdés a) pontja.

**3. §**

Ez a rendelet a kihirdetését követő napon lép hatályba.

Táborosi László Dr. Benkő Réka Zsófia

polgármester jegyző

Kihirdetve: 2023. október 31.

Dr. Benkő Réka Zsófia

jegyző

*1. melléklet a 11/2023. (X. 31.) önkormányzati rendelethez*

„*1. melléklet*

**Önkormányzat által ellátott feladatok**

|  | **A** | **B** |
| --- | --- | --- |
| **1** | Száma | Megnevezése |
| **2** | 011130 | Önkormányzatok és önkormányzati hivatalok jogalkotó és általános igazgatási tevékenysége |
| **3** | 011220 | Adó-, vám- és jövedéki igazgatás |
| **4** | 013350 | Az önkormányzati vagyonnal való gazdálkodással kapcsolatos feladatok |
| **5** | 041231 | Rövid időtartamú közfoglalkoztatás |
| **6** | 041232 | Start-munka program - Téli közfoglalkoztatás |
| **7** | 041233 | Hosszabb időtartamú közfoglalkoztatás |
| **8** | 041236 | Országos közfoglalkoztatási program |
| **9** | 045160 | Közutak, hidak, alagutak üzemeltetése, fenntartása |
| **10** | 051020 | Nem veszélyes (települési) hulladék válogatása, elkülönített begyűjtése, szállítása, átrakása |
| **11** | 051030 | Nem veszélyes (települési) hulladék vegyes (ömlesztett) begyűjtése, szállítása, átrakása |
| **12** | 052020 | Szennyvíz gyűjtése, tisztítása, elhelyezése |
| **13** | 064010 | Közvilágítás |
| **14** | 066020 | Város-, községgazdálkodási egyéb szolgáltatások |
| **15** | 072111 | Háziorvosi alapellátás |
| **16** | 074031 | Család és nővédelmi egészségügyi gondozás |
| **17** | 082044 | Könyvtári szolgáltatások |
| **18** | 082091 | Közművelődés – közösségi és társadalmi részvétel fejlesztése |
| **19** | 104037 | Intézményen kívüli gyermekétkeztetés |
| **20** | 104042 | Család és gyermekjóléti szolgáltatások |
| **21** | 106010 | Lakóingatlan szociális célú bérbeadása, üzemeltetése |
| **22** | 107051 | Szociális étkeztetés |
| **23** | 107052 | Házi segítségnyújtás |
| **24** | 107055 | Falugondnoki, tanyagondnoki szolgáltatás |
| **25** | 062020 | Településfejlesztési projektek és támogatásuk |

”

Általános indokolás

A Magyar Államkincstár ellenőrzi Uzsa Község Önkormányzatát, melyről a jelentést a képviselő-testület májusi ülésén jóváhagyta. A jelentést követően elkészült az intézkedési terv, melyben a kincstár kérte, hogy az SzMSz kerüljön felülvizsgálatra, ugyanis az SzMSz-ben rögzített és a ténylegesen használt COFOG-ok nem mutatnak egyezőséget. A háziorvosi ügyeleti feladatot 2023. szeptember 1. napjától az Országos Mentőszolgálat látja el, így ennek módosítása is szükséges a rendeletben.

Részletes indokolás

**Az 1. §-hoz**

A rendelet 1. melléklete módosításra került.

**A 2. §-hoz**

A háziorvosi ügyelet kikerült a rendeletből.

**A 3. §-hoz**

A rendelet hatályba lépéséről rendelkezik.